Hanhivirran lossi

Hanhivirran lossi on Enonkoskella tiellä 471 Hanhivirran yli liikennöivä lossi. Lossi liikennöi tarvittaessa.  

Nykyisin käytössä olevan lossin on rakentanut Laivateollisuus Oy, ja se on otettu käyttöön vuonna 1969. Lossin autokannella on tilaa noin 21 autolle ja hyötykuorma on 60 tonnia. Kannen ajoradan hyödyllinen pituus on 35 metriä ja leveys 6,3 metriä. Aluksen syväys on 2,2 metriä ja kuivapaino 120 tonnia.

Lossiyhteyden korvaamista sillalla on suunniteltu.

Lähteet

Suomen lautta-alukset‎
Enonkosken liikenne